[{"text_idx": "#000001", "text": "Gwnewch eich Addewid Credyd Pensiwn"}, {"text_idx": "#000002", "text": "Gydag 1 o bob 5 o bobl hy\u0302n yng Nghymru yn byw mewn tlodi erbyn hyn, a\u2019r argyfwng costau byw yn golygu bod miloedd yn fwy yn wynebu biliau amhosibl, mae\u2019n bwysicach nag erioed bod pobl hy\u0302n yn cael y Credyd Pensiwn y mae ganddynt hawl iddo, sy\u2019n rhoi hwb o \u00a365 yr wythnos i\u2019w hincwm, ar gyfartaledd."}, {"text_idx": "#000003", "text": "Mae\u2019n hanfodol ein bod yn gwneud popeth o fewn ein gallu i godi ymwybyddiaeth o\u2019r Credyd Pensiwn, ac yn annog ac yn cefnogi pobl hy\u0302n sy\u2019n gymwys i hawlio\u2019r hyn sy\u2019n ddyledus iddyn nhw."}, {"text_idx": "#000004", "text": "Mae hyn yn rhywbeth y gall pob un ohonom chwarae rhan ynddo, a dyna pam mae\u2019r Comisiynydd am i chi ymuno a\u0302 hi i wneud Addewid Credyd Pensiwn, i dynnu sylw at y camau y byddwch yn eu cymryd \u2013 boed fawr neu fach \u2013 i helpu i sicrhau nad yw pobl hy\u0302n yn colli\u2019r cyfle i gael Credyd Pensiwn wrth i ni wynebu gaeaf anodd arall."}, {"text_idx": "#000008", "text": "Gallwch hefyd ymuno a\u0302\u2019n gweminar ar 8 Rhagfyr \u2013 O\u2019r Trysorlys i Dreorci: Cynyddu\u2019r nifer sy\u2019n hawlio Credyd Pensiwn yng Nghymru \u2013 pan fyddwn yn edrych ar y ffyrdd mwyaf effeithiol o annog a chefnogi pobl hy\u0302n i hawlio\u2019r Credyd Pensiwn y mae ganddynt hawl iddo. Gallwch archebu eich lle yma."}, {"text_idx": "#000009", "text": "Drwy weithio gyda\u2019n gilydd, gallwn estyn allan at bobl hy\u0302n mewn cymunedau ledled Cymru a gwneud gwahaniaeth cadarnhaol i filoedd o fywydau drwy helpu i sicrhau nad yw pobl hy\u0302n sy\u2019n byw ar yr incwm isaf \u2013 llawer ohonynt ymhlith aelodau mwyaf agored i niwed cymdeithas \u2013 yn colli\u2019r cymorth y mae ganddynt hawl iddo."}, {"text_idx": "#000012", "text": "Y Comisiynydd yn gofyn i bobl hy\u0302n rannu eu profiadau o wasanaethau meddygfeydd yng Nghymru"}]